**Donald Teylor Riçi** (9 iyun 1926, Sidney – 13 may 2012, Sidney) — Avstraliya ordeni laureatı, bir çox intihar cəhdinə müdaxilə edən avstraliyalı. O, Sidneydə Boşluq (*ing.* The Gap) adındakı bir uçurumdan intihara cəhd edən ən azı 180 nəfəri rəsmi olaraq xilas edib.

Erkən həyat
-----------

Riçi Vaucluse Dövlət Məktəbinə gedib və Şotlandiya Kollecinə daxil olub. Ritçi İkinci Dünya müharibəsi dönəmində 1944-cü il iyunun 30-da HMAS Hobart gəmisində matros kimi Kral Avstraliya Donanmasına daxil olmuş və 1945-ci il sentyabrın 2-də Tokio körfəzində Yaponiya İmperatorluq Qüvvələrinin qeyd-şərtsiz təslim olduğunun şahidi olmuş, sakit okeanda İkinci Dünya müharibəsini rəsmən başa çatdırmışdır. Müharibədən sonra o, həyat sığortası satıcısı idi.

Müdaxilə
--------

Rəsmi olaraq o, 2009-cu ilə qədər 45 il ərzində 180 nəfəri intihardan xilas edib, halbuki ailəsi bu rəqəmin 500-ə yaxın olduğunu iddia edir. Ritçi Avstraliyanın Sidney şəhərində yerləşən və bir çox intihar cəhdləri ilə tanınan *"The Gap"* adlı yerin yanında yaşayırdı.

Tanınmış və tərifləməyən təvazökar bir adam, cənab Ritçi evindən intihar etmək niyyətində olanları görür və yavaş-yavaş onlara tərəf gedirdi. Uçurumun kənarında o, sadəcə gülümsəyərək onlardan soruşardı: "Mən sizə hansısa şəkildə kömək edə bilərəmmi?". Çox vaxt sakit yanaşma işə yarasa da, bəzi hallarda daha qətiyyətli olanları son sıçrayışdan çəkindirərək öz həyatını riskə atardı.

Bundan sonra Riçi onları bir fincan çay içmək və söhbət etmək üçün evinə dəvət edirdi. Onun kömək etdiyi insanlardan bəziləri illər sonra geri qayıdıb, onları qərarlarından döndərməkdə göstərdiyi səylərə görə ona təşəkkür edirdilər.

Riçi intihar cəhdlərinə müdaxiləsini belə izah edib: "Siz sadəcə orada oturub baxa bilməzsiniz".

Mükafatlar
----------

2006-cı ildə o, "intiharın qarşısının alınması proqramları vasitəsilə cəmiyyətə xidmət" Avstraliya ordeni ilə təltif edilmişdir. Riçi və həyat yoldaşı Moya, Gapın yerli hökumət rəsmisi Vullahra Şurası tərəfindən 2010-cu il üzrə "İlin Vətəndaşları" seçilib. O, 2011-ci ildə Avstraliya üçün *Yerli Qəhrəman Mükafatı* aldı. Milli Avstraliya Günü Şurası dedi: "Onun xoş sözləri və çətin anlarda evinə dəvət etməsi çox böyük fərq yaratdı. Belə sadə hərəkətlərlə Don qeyri-adi sayda insanı xilas etdi".

Vəfatı
------

Riçi 13 may 2012-ci ildə 86 yaşında vəfat etmişdir. Onun həyat yoldaşı Moya və üç qızı həyatdadır.

İstinadlar
----------

1. 1 2  .
2. 1 2  "Angel of the Gap" Don Ritchie dies, aged 85.
3. ↑  "Donald Taylor RITCHIE | Australian Police". 2022-09-22 tarixində arxivləşdirilib. İstifadə tarixi: 2022-09-19.
4. 1 2  *Gelinau, Kristen.* "Australian 'angel' saves lives at suicide spot". msnbc. 13 June 2010. June 17, 2010 tarixində orijinalından arxivləşdirilib. İstifadə tarixi: 17 June 2010.
5. ↑  "Session expired | RecordSearch | National Archives of Australia". recordsearch.naa.gov.au. 2010-07-12 tarixində arxivləşdirilib. İstifadə tarixi: 2022-09-19.
6. ↑  "Australia mourns 'Angel of the Gap' Don Ritchie, the man who talked". The Independent (ingilis). 2012-05-16. 2012-08-27 tarixində arxivləşdirilib. İstifadə tarixi: 2022-09-19.
7. ↑  *Benson, Kate.* "An angel walking among us at The Gap". The Sydney Morning Herald. 1 August 2009. 7 November 2017 tarixində arxivləşdirilib. İstifadə tarixi: 17 June 2010.
8. ↑  "Australian Honours". Government of Australia. 9 March 2017 tarixində arxivləşdirilib. İstifadə tarixi: 17 June 2010.
9. ↑  "Suicide watchman saves scores at death spot". The Independent. 13 June 2010. 16 June 2010 tarixində arxivləşdirilib. İstifadə tarixi: 17 June 2010.
10. ↑  "Confront suicidal people, Local Hero says". The Sydney Morning Herald. 25 January 2011. 17 February 2014 tarixində arxivləşdirilib. İstifadə tarixi: 25 January 2011.
11. ↑  *Walker, Chris.* ""Angel of the Gap" Don Ritchie dies, aged 85". Wentworth Courier. News Community Media. 14 May 2012. 16 February 2013 tarixində arxivləşdirilib. İstifadə tarixi: 14 May 2012.

|  |  |
| --- | --- |
|  Bu şablona bax   Lüğətlər və ensiklopediyalar | Prabook |
| Normativ yoxlama | NLA: 49786241 · VIAF: 295980162 · WorldCat VIAF: 295980162 |